
# Рөстәм Миңнеханов “Газпромбанк” ААҖ делегациясе белән очрашты

*24.08.2012*Бүген Татарстан Республикасы Президенты Рөстәм Миңнеханов “Газпромбанк” ААҖ делегациясе белән очрашты. ТР Хөкүмәт йортында узган очрашуда республика ягыннан ТР Премьер-министры урынбасары – ТР сәнәгать һәм сәүдә министры Равил Зарипов, ТР икътисад министры Мидхәт Шаһиәхмәтов, ТР Президентының икътисади мәсьәләләр буенча ярдәмчесе Айрат Хәйрулллин катнашты.


Яклар хезмәттәшлек итү мәсьәләләре буенча фикер алышты, проектлар буенча элемтәләрне ныгыту юлларын билгеләде.


Искәртеп узабыз, “Газпромбанк” ААҖ Татарстан Республикасы белән нефть химиясе һәм машина төзелеше кебек тармакларда хезмәтттәшлек итә, шулай ук 2015 елга кадәрге чорда Татарстан Республикасында Наноиндустрия проект үсеше комплекслы программасын гамәлгә куюда катнаша.

*ТР Президенты матбугат хезмәте*
Рөстәм Миңнеханов “Газпромбанк” ААҖ делегациясе белән очрашты